CELEX: 
Language: ro
Date: 2017-03-20 00:00:00
Title: REGULAMENTUL DELEGAT (UE) …/… AL COMISIEI privind condițiile pentru clasificarea, fără încercare, a produselor din material lemnos laminat impregnat cu clei, care fac obiectul standardului armonizat EN 14080, și a produselor structurale din lemn masiv cu îmbinări cap la cap crenelate, care fac obiectul standardului armonizat EN 15497, în ceea ce privește comportamentul la foc al acestora și de modificare a Deciziei 2005/610/CE

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  1
                prevede competența Comisiei de a adopta acte delegate de stabilire a claselor de performanță în ceea ce privește caracteristicile esențiale ale produselor pentru construcții. De asemenea, în regulamentul respectiv se precizează că producătorii de produse pentru construcții nu trebuie să fie supuși unor sarcini sau costuri administrative inutile. Mai exact, după cum se stipulează la articolul 28 din Regulamentul (UE) nr. 305/2011, atunci când este vorba despre evaluarea și verificarea constanței performanței, Comisia trebuie să aleagă sistemul cel mai puțin costisitor, care răspunde totuși în mod adecvat necesităților în materie de sănătate, siguranță și mediu.
            
            
               Atunci când performanța anumitor produse pentru construcții a fost deja suficient demonstrată prin rezultate stabile la încercări sau prin alte date existente, producătorii acestora ar trebui să fie autorizați, în condiții care urmează a fi specificate, să declare o anumită clasă de performanță fără a supune aceste produse unor încercări sau încercări suplimentare, astfel cum este prevăzut la articolul 27 alineatul (5) și la articolul 36 alineatul (1) litera (a) din Regulamentul (UE) nr. 305/2011. Această procedură simplificată reduce și mai mult sarcina administrativă și costurile pentru producători.
            
            
               Cu ocazia consultărilor cu experții desemnați de statele membre și pe baza unor numeroase dovezi cu privire la rezultatele încercărilor efectuate de industria de profil, s-a demonstrat că produsele din material lemnos laminat impregnat cu clei, care fac obiectul standardului armonizat EN 14080, și produsele structurale din lemn masiv cu îmbinări cap la cap crenelate, care fac obiectul standardului armonizat EN 15497, s-au dovedit a avea performanțe stabile și previzibile în ceea ce privește comportamentul la foc, atunci când îndeplinesc anumite condiții. Din acest motiv, se poate considera că performanțele în materie de comportament la foc ale acestor produse se încadrează în anumite clase de performanță, fără a mai fi necesară efectuarea unor încercări suplimentare, atunci când aceste condiții sunt îndeplinite.
            
            
               Prezentul proiect de regulament stabilește condițiile în care aceste proceduri simplificate pot fi aplicate pentru determinarea performanțelor în materie de comportament la foc ale produselor din material lemnos laminat impregnat cu clei, care fac obiectul standardului armonizat EN 14080, și ale produselor structurale din lemn masiv cu îmbinări cap la cap crenelate, care fac obiectul standardului armonizat EN 15497.
            
            
               Decizia 2005/610/CE a Comisiei
                  2
                a stabilit deja clase de performanță privind comportamentul la foc al produselor din material lemnos laminat impregnat cu clei, care fac obiectul standardului armonizat EN 14080. Tabelul 1 din anexa la respectiva decizie prezintă condițiile necesare de clasificare fără a fi necesare încercări suplimentare pentru aceste produse. În tabelul respectiv, grosimea totală minimă a acestor produse a fost stabilită la 40 mm. Cu toate acestea, dovezile privind performanțele stabile și previzibile cu privire la comportamentul la foc al acestor produse justifică reducerea grosimii menționate la 22 mm. Din motive de securitate juridică, tabelul 1 din anexa la Decizia 2005/610/CE ar trebui eliminat și ar trebui să se utilizeze în locul acestuia anexa la prezentul regulament.
            
            
               2.CONSULTĂRI PREALABILE ADOPTĂRII ACTULUI
            
            
               Proiectul de regulament a fost discutat mai întâi în cadrul subgrupului de experți în incendii (FireSubAG) la 12 martie 2015 și apoi în cadrul reuniunii grupului consultativ pentru construcții
                  3
                la data de 8 mai 2015. De asemenea, proiectul a făcut obiectul unei consultări scrise între experți între 6 martie și 8 mai 2015. Înainte de aceste etape, toate statele membre au fost invitate să numească experți care să participe la consultarea scrisă. Pe lângă acești experți, au fost consultate și alte părți interesate externe. Documentele discutate în cadrul subgrupului de experți în incendii și în cadrul grupului consultativ pentru construcții și având relevanță pentru consultarea scrisă au fost transmise, simultan, Parlamentului European și Consiliului, în conformitate cu Înțelegerea comună privind actele delegate. Observațiile prezentate în acest context au fost luate în considerare la elaborarea proiectului definitiv al prezentului act destinat consultării interservicii.
            
            
               Acesta a fost publicat pentru observații din partea publicului pe portalul pentru o mai bună legiferare între 12 ianuarie și 9 februarie 2017; nu a fost primită nicio observație.
            
            
               3.ELEMENTELE JURIDICE ALE ACTULUI DELEGAT
            
            
               În conformitate cu articolul 27 din Regulamentul (UE) nr. 305/2011, se pot stabili clase de performanță pentru caracteristicile esențiale ale produselor pentru construcții. În conformitate cu articolul 27 alineatul (1), acest lucru poate fi realizat prin acte delegate ale Comisiei, în timp ce articolul 27 alineatul (2) prevede utilizarea, în acest scop, a standardelor armonizate.
            
            
               În plus, în conformitate cu articolul 27 alineatul (5), Comisia poate stabili condițiile în care un produs pentru construcții este considerat că se încadrează într-o anumită clasă de performanță, fără încercare sau fără încercare suplimentară, pentru a se evita încercarea inutilă a produselor pentru construcții a căror performanță a fost deja suficient demonstrată prin rezultate stabile ale încercărilor sau prin alte date existente.
            
            
               Aceste condiții trebuie să fie apoi îndeplinite în momentul în care un producător dorește să înlocuiască încercarea de tip a produsului său cu respectivele niveluri sau clase de performanță, astfel cum se prevede la articolul 36 alineatul (1) litera (a) din Regulamentul (UE) nr. 305/2011.
            
            
               Sistemul de clasificare european instituit prin Regulamentul delegat (UE) 2016/364 al Comisiei
                  4
                privind comportamentul la foc al produselor pentru construcții, în special tabelul 1 din anexa acestuia, se aplică produselor din material lemnos laminat impregnat cu clei, care fac obiectul standardului armonizat EN 14080, și produselor structurale din lemn masiv cu îmbinări cap la cap crenelate, care fac obiectul standardului armonizat EN 15497.
            
            
               Conform consultărilor efectuate de grupul de experți, performanțele în ceea ce privește comportamentul la foc al produselor din material lemnos laminat impregnat cu clei, care fac obiectul standardului armonizat EN 14080, și al produselor structurale din lemn masiv cu îmbinări cap la cap crenelate, care fac obiectul standardului armonizat EN 15497, în cadrul clasificării prevăzute în Regulamentul (UE) 2016/364, sunt bine stabilite. Din acest motiv, se poate considera că performanțele în materie de comportament la foc ale acestor produse se încadrează în anumite clase de performanță, definite în sistemul european de clasificare menționat mai sus, fără a mai fi necesară efectuarea unor încercări suplimentare.
            
            
               Proiectul de regulament respectă principiul proporționalității, deoarece adoptarea unui act delegat este modalitatea cea mai eficientă de a atinge obiectivul urmărit, acela de reducere a sarcinilor administrative, garantând în același timp securitatea juridică. Regulamentul delegat are drept rezultat reducerea obligațiilor administrative pe care trebuie să le respecte actorii de pe piață în temeiul Regulamentului (UE) nr. 305/2011 privind încercarea produselor care intră în domeniul său de aplicare.
            
            
               REGULAMENTUL DELEGAT (UE) …/… AL COMISIEI
            
            
               din 20.3.2017
            
         
         
            
               privind condițiile pentru clasificarea, fără încercare, a produselor din material lemnos laminat impregnat cu clei, care fac obiectul standardului armonizat EN 14080, și a produselor structurale din lemn masiv cu îmbinări cap la cap crenelate, care fac obiectul standardului armonizat EN 15497, în ceea ce privește comportamentul la foc al acestora și de modificare a Deciziei 2005/610/CE
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  5
               , în special articolul 27 alineatul (5),
            
            
               întrucât:
            
            
               (1)Prin Regulamentul delegat (UE) 2016/364 al Comisiei
                  6
                a fost adoptat un sistem de clasificare pentru performanța produselor pentru construcții în ceea ce privește comportamentul la foc al acestora. Produsele din material lemnos laminat impregnat cu clei și produsele structurale din lemn masiv cu îmbinări cap la cap crenelate se numără printre produsele pentru construcții care fac obiectul regulamentului delegat respectiv.
            
            
               (2)Decizia 2005/610/CE a Comisiei
                  7
                a stabilit clase de performanță privind comportarea la foc al produselor din material lemnos laminat impregnat cu clei, care fac obiectul standardului armonizat EN 14080, în tabelul 1 din anexa la decizia respectivă. Cu toate acestea, noi încercări ale acestor produse justifică modificarea condițiilor specificate în decizia respectivă pentru aceste produse.
            
            
               (3)Încercările au demonstrat că produsele din material lemnos laminat impregnat cu clei, care fac obiectul standardului armonizat EN 14080, și produsele structurale din lemn masiv cu îmbinări cap la cap crenelate, care fac obiectul standardului armonizat EN 15497, au performanțe stabile și previzibile în ceea ce privește comportamentul la foc, atunci când îndeplinesc anumite condiții cu privire la densitatea medie minimă a lemnului și la grosimea medie minimă a produsului. 
            
            
               (4)Prin urmare, ar trebui considerat că produsele din material lemnos laminat impregnat cu clei, care fac obiectul standardului armonizat EN 14080, și produsele structurale din lemn masiv cu îmbinări cap la cap crenelate, care fac obiectul standardului armonizat EN 15497, se încadrează într-o anumită clasă de performanță cu privire la comportamentul la foc stabilită în Regulamentul delegat (UE) 2016/364 dacă îndeplinesc aceste condiții, fără a mai fi nevoie de încercări suplimentare.
            
            
               (5)Din motive de securitate juridică, tabelul 1 din anexa la Decizia 2005/610/CE ar trebui eliminat și ar trebui să se utilizeze în locul acestuia anexa la prezentul regulament pentru produsele din material lemnos laminat impregnat cu clei, care fac obiectul standardului armonizat EN 14080,
            
            
               ADOPTĂ PREZENTUL REGULAMENT:
            
            
               Articolul 1
            
            
               Sub rezerva îndeplinirii condițiilor prevăzute în anexă, se consideră că produsele din material lemnos laminat impregnat cu clei, care fac obiectul standardului armonizat EN 14080, și produsele structurale din lemn masiv cu îmbinări cap la cap crenelate, care fac obiectul standardului armonizat EN 15497, se încadrează în clasele de performanță indicate în anexă, fără a se recurge la încercări.
            
            
               Articolul 2
            
            
               Tabelul 1 din anexa la Decizia 2005/610/CE se elimină.
            
            
               Articolul 3
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptată la Bruxelles, 20.3.2017.
            
         
         
            
               
                     Pentru Comisie
               
               
                     Preşedintele
                     Jean-Claude JUNCKER
               
               
            
         
         
            
                  
                     (1)
                  JO L 88, 4.4.2011, p. 5.
               
               
                  
                     (2)
                  
                  
                        JO L 208, 11.8.2005, p. 21.
                  
               
               
                  
                     (3)
                  Referința E01329 în Registrul grupurilor de experți și al altor entități similare al Comisiei.
               
               
                  
                     (4)
                  JO L 68, 15.3.2016, p. 4.
               
               
                  
                     (5)
                  JO L 88, 4.4.2011, p. 5.
               
               
                  
                     (6)
                  Regulamentul delegat (UE) 2016/364 al Comisiei din 1 iulie 2015 privind clasificarea comportamentului la foc al produselor pentru construcții, în conformitate cu Regulamentul (UE) nr. 305/2011 al Parlamentului European și al Consiliului (JO L 68, 15.3.2016, p. 4) 
               
               
                  
                     (7)
                  Decizia 2005/610/CE a Comisiei din 9 august 2005 de stabilire a claselor de performanță de comportare la foc pentru anumite produse pentru construcții (JO L 208, 11.8.2005, p. 21).
               
            
      
    ---documentbreak--- 
      
         
         
            
               ANEXĂ
            
            
            
            
                  
            
            
                     
                        Produse
                           1
                        
                     
                  
                  
                     
                        Densitatea medie minimă
                           2
                         
                     
                     
                        (în kg/m3)
                     
                  
                  
                     
                        Grosimea totală minimă 
                     
                     
                        (în mm)
                     
                  
                  
                     
                        Clasa 
                           3
                        
                     
                     
                  
               
                     
                        Produse din material lemnos laminat impregnat cu clei, care fac obiectul standardului armonizat EN 14080, și produse structurale din lemn masiv cu îmbinări cap la cap crenelate, care fac obiectul standardului armonizat EN 15497 
                     
                  
                  
                     
                        380
                     
                  
                  
                     
                        22
                     
                  
                  
                     
                        D-s2, d0
                     
                  
               
         
         
            
                  
                     (1)
                  Se aplică tuturor sortimentelor de cleiuri care intră sub incidența standardelor produsului.
               
               
                  
                     (2)
                  Determinată în conformitate cu standardul EN 13238.
               
               
                  
                     (3)
                  Clasă conform tabelului 1 din anexa la Regulamentul delegat (UE) 2016/364.